《述祖德赠湖上诸沈》
唐代·皎然

我祖文章有盛名，千年海内重嘉声。雪飞梁苑操奇赋，

春发池塘得佳句。世业相承及我身，风流自谓过时人。

初看甲乙矜言语，对客偏能鸲鹆舞。饱用黄金无所求，

长裾曳地干王侯。一朝金尽长裾裂，吾道不行计亦拙。

岁晚高歌悲苦寒，空堂危坐百忧攒。昔时轩盖金陵下，

何处不传沈与谢。绵绵芳籍至今闻，眷眷通宗有数君。

谁见予心独飘泊，依山寄水似浮云。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。